Mtihani wa Golden Elite juzuu ya pili 2021

Tarehe MAAGIZO 
a) Andika jina lako na nambari ya usajili kwenye nafasi ulizoachiwa hapo juu. b) Tia sahihi yako kisha uandike tarehe ya mtihani katika nafasi ulizoachiwa hapo juu. c) Andika insha mbili. Insha ya kwanza ni ya lazima. 
d) Kisha chagua insha nyingine moja kati ya hizo tatu zilizobakia. 
e) Kila insha isipungue maneno 400. 
f) Kila insha ina alama 20. 
g) Kila insha lazima iandikwe kwa lugha ya Kiswahili. 
h) Insha zote sharti ziandikwe katika nafasi ulizoachiwa kwenye kijitabu hiki cha maswali. i) Karatasi hii ina kurasa 8 zilizopigwa chapa. 
j) Watahiniwa ni lazima wahakikishe kwamba kurasa zote za karatasi hii zimepigwa chapa  sawasawa na kuwa maswali yote yamo. 

1. Wewe ni mtangazaji wa kituo cha utangazaji cha Uzalendo. Studioni umetembelewa na  mwanamke mtetezi wa haki za wanawake kuzungumzia namna mwanamke ametelekezwa katika  jamii ya sasa. Andika mahojiano kuhusu mchakato huo. (Alama 20) 
2. Kuna njia anuai zinazoweza kutumiwa kulitandarukia tatizo la ajira nchini. Tetea. (Alama 20) 3. Andika kisa kinachoafiki methali; Mgagaa na upwa hali wali mkavu. (Alama 20) 
4. Tunga kisa kitakacho kamilika kwa kauli ifuatayo;  
 niliduwaa, nikasimama kisha nikaangalia nyuma huku machozi yakinitoka. Nilikumbuka wosia  wa walimu na wazazi wangu, lakini kitumbua changu kilikuwa kimeingia mchanga 
(Alama 20)